ai4bharat/Pralekha huggingface dataset:
प्रधान वैज्ञानिक सल्लागार कार्यालय, भारत सरकार
स्वच्छता सारथी समारंभ 2022 मध्ये देशभरातील स्वच्छता सारथी उपस्थित
नवी दिल्ली, 6 ऑक्टोबर 2022
दिल्लीतील इंडियन इन्स्टिट्यूट ऑफ टेक्नॉलॉजी - आयआयटी येथे 30 सप्टेंबर आणि 1 ऑक्टोबर 2022 रोजी दोन दिवसीय ‘स्वच्छता सारथी समारंभ’ आयोजित करण्यात आला होता. केंद्र सरकारच्या प्रधान वैज्ञानिक सल्लागार  कार्यालयाच्या ‘वेस्ट टू वेल्थ’ या मोहिमेच्या स्वच्छता सारथी फेलोशिपच्या पहिल्या वर्षपूर्तीनिमित्त या कार्यक्रमाचे आयोजन करण्यात आले.
छायाचित्र: स्वच्छता सारथी सहभागी
दिल्लीत आयआयटी येथे आयोजित दोन दिवसीय कार्यक्रमादरम्यान, विद्यार्थ्यांनी गेल्या वर्षभरात केलेले आपले कार्य फलक /आदिबंध /प्रबंध / सादरीकरण/ उत्पादनांच्या स्वरुपात प्रदर्शनामध्ये प्रदर्शित केले. प्रधान वैज्ञानिक सल्लागारांचे वैज्ञानिक सचिव यांनी प्रदर्शनाला भेट दिली आणि विद्यार्थ्यांशी संवाद साधला.
छायाचित्र: स्वच्छता सारथी समारंभ 2022 मध्ये प्रधान वैज्ञानिक सल्लागारांचे वैज्ञानिक सचिव
या समारंभात प्रदर्शनाव्यतिरिक्त, विद्यार्थ्यांसाठी विविध सत्रे आणि कार्यशाळा देखील आयोजित केल्या होत्या. यात अ श्रेणीच्या विद्यार्थ्यांसाठी फोल्डस्कोप मायक्रोस्कोपी कार्यशाळा तर ब तसेच क श्रेणीच्या विद्यार्थ्यांसाठी कार्बन क्रेडिट आणि शाश्वत भविष्याचा आढावा अशी सत्रे आयोजित करण्यात आली.
छायाचित्र: फोल्डस्कोप कार्यशाळा
कार्यक्रमाच्या दुसऱ्या दिवशी, सर्व स्वच्छता सारथी विद्यार्थ्यांनी नेहरू तारांगण आणि राष्ट्रपती भवन संग्रहालयाला भेट दिली. या भेटीनंतर आयोजित समारोप समारंभात, आय.टी.सी लिमिटेडच्या वेलबीइंग आउट ऑफ वेस्ट - वॉव कार्यक्रमाचे परिचालन प्रमुख विजय कुमार यांनी 21 विद्यार्थ्यांना प्रत्येकी 5000 रूपये इतकी शिष्यवृत्ती रक्कम प्रदान करून त्यांना सन्मानित केले आणि एका विद्यार्थ्याला वॉव कार्यक्रमात सहभागी होण्याची संधी प्रदान केली.
हरियाणाच्या कुरुक्षेत्र विद्यापीठाचे प्राध्यापक डॉ.भगवान सिंग चौधरी हे समारोप समारंभाला सन्माननीय अतिथी म्हणून उपस्थित होते. विविध राज्ये आणि वयोगटातील विद्यार्थ्यांना एकमेकांकडून शिकण्यासाठी असा एकच मंच उपलब्ध केल्याबद्दल केंद्र सरकारच्या प्रधान वैज्ञानिक सल्लागार कार्यालयाचे त्यांनी विशेष आभार मानले.
समारोप समारंभात, केंद्र सरकारच्या प्रधान वैज्ञानिक सल्लागार कार्यालयाचे सल्लागार/शास्त्रज्ञ "जी" डॉ. मनोरंजन मोहंती यांनी, गेल्या वर्षभरात केलेल्या लक्षणीय कार्याबद्दल आणि कचरा कमी करणे, त्याचा पुनर्वापर करणे, त्याचे संपत्तीमध्ये रूपांतर करणे असे पुनर्वापराचे विविध मार्ग दाखवल्याबद्दल सर्व विद्यार्थ्यांचे अभिनंदन केले.
"या विद्यार्थ्यांनी आपापल्या समुदायाच्या संपर्कात राहावे आणि परिवर्तनाचे दूत व्हावे तसेच आयुष्यभर स्वच्छता सारथी राहावे, यासाठी आम्ही प्रोत्साहन देत आहोत, असे इन्व्हेस्ट इंडियाच्या उपाध्यक्ष मल्याज वर्माणी यांनी नमूद केले."
अधिक तपशीलांसाठी, https://www.wastetowealth.gov.in/fellowship-home ला भेट द्या
किंवा wastetowealthmission@investindia.org.in वर ईमेल करा.M.Pange/V.Ghode/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 141
पंतप्रधान कार्यालय
तुझ्यातील सर्वोत्तम खेळाचे प्रदर्शन घडवलेस यातच सर्व आले , अशा शब्दात पंतप्रधानांनी केले तलवारबाज भवानीदेवीचे कौतुक
पंतप्रधान नरेंद्र मोदी यांनी भारताची तलवारबाजीतील खेळाडू सी ए भवानीदेवीचे कौतुक केले आहे. भवानी देवीने काल ऑलिंपिक तलवारबाजी खेळातील सामना जिंकून भारताचा या खेळातील पहिलावहिला विजय नोंदवला होता , परंतु पुढील फेरीत तिला पराभव पत्करावा लागला.
या ऑलिंपिक खेळाडूच्या भावनाशील ट्विटर संदेशाला उत्तर देताना पंतप्रधानांनी म्हटले आहे, "तू तुझ्यातील सर्वोत्तम खेळ दाखवलास यातच सर्व काही आले. जय आणि पराजय हा जीवनाचा भाग आहे.
तुझ्या योगदानाचा भारताला अत्यंत अभिमान आहे . आपल्या नागरिकांसाठी तू प्रेरणा आहेस."
पंतप्रधान कार्यालय
‘यथास्थान झोपडपट्टी पुनर्वसन प्रकल्पाअंतर्गत’ दिल्लीतील कालकाजी येथे नव्याने बांधलेल्या 3024 सदनिकांचे 2 नोव्हेंबर रोजी पंतप्रधान करणार उद्घाटन
भूमिहीन शिबीरातील पात्र झोपडपट्टीवासीयांना पंतप्रधान देणार सदनिकांच्या किल्ल्या
सर्वांना घरे उपलब्ध करून देण्याच्या पंतप्रधानांच्या संकल्पनेनुसार
हा प्रकल्प चांगले आणि निरोगी वातावरण प्रदान करेल; सर्व नागरी सोयी, सुविधांनी सुसज्ज
सदनिका, मालकी हक्क आणि सुरक्षिततेची भावना प्रदान करेल
नवी दिल्ली, 1 नोव्हेंबर 2022
‘यथास्थान झोपडपट्टी पुनर्वसन प्रकल्पाअंतर्गत’ दिल्लीतील कालकाजी, येथे नव्याने बांधलेल्या 3024 ईडब्लूएस सदनिकांचे, पंतप्रधान नरेंद्र मोदी उद्घाटन करतील. तसेच भूमिहीन शिबिरातील पात्र लाभार्थ्यांना किल्ल्या सुपूर्द करतील. दिल्लीतील विज्ञान भवन येथे 2 नोव्हेंबर रोजी दुपारी 4:30 वाजता हा कार्यक्रम होणार आहे.
सर्वांसाठी घरे उपलब्ध करून देण्याच्या पंतप्रधानांच्या संकल्पनेनुसार, दिल्ली विकास प्राधिकरण  376 झोपडपट्टी समूहात यथास्थान झोपडपट्ट्यांचे पुनर्वसन करत आहे. झोपडपट्ट्यांमधील रहिवाशांना योग्य सोयी, सुविधांसह चांगले आणि निकोप वातावरण प्रदान करणे हे पुनर्वसन प्रकल्पाचे उद्दिष्ट आहे.
डीडीएने, कालकाजी विस्तारीकरण, जेलरवाला बाग आणि कठपुतली कॉलनी येथे असे तीन प्रकल्प हाती घेतले आहेत. कालकाजी विस्तार प्रकल्पांतर्गत, कालकाजी येथे भूमिहीन शिबीर, नवजीवन शिबीर आणि जवाहर शिबीर या तीन झोपडपट्ट्यांचे यथास्थान झोपडपट्टी पुनर्वसन टप्प्याटप्प्याने केले जात आहे. टप्पा I अंतर्गत, जवळपासच्या रिकाम्या व्यावसायिक केंद्राच्या जागेवर 3024 इडब्लूएस सदनिका बांधण्यात आल्या आहेत. पात्र कुटुंबांचे नव्याने बांधलेल्या इडब्लूएस सदनिकांमधे पुनर्वसन करून भूमिहीन शिबीर येथील झोपड्यांची जागा मोकळी केली जाईल. त्यानंतर दुसऱ्या टप्प्यात, या मोकळ्या केलेल्या जागेचा उपयोग नवजीवन शिबीर आणि जवाहर शिबीराच्या पुनर्वसनासाठी केला जाईल.
प्रकल्पाचा पहिला टप्पा पूर्ण झाला आहे आणि 3024 सदनिका राहण्यासाठी तयार आहेत. या सदनिकांच्या बांधकामासाठी 345 कोटी रुपये खर्च आला असून त्या सर्व नागरी सुविधांनी सुसज्ज आहेत. यात व्हिट्रीफाइड फ्लोअर टाइल्स, सिरॅमिक्स टाइल्स, किचनमध्ये उदयपूर ग्रीन मार्बल काउंटर, इत्यादींचा समावेश आहे. याचबरोबर सामुदायिक उद्याने, इलेक्ट्रिक उपकेंद्र, सांडपाणी प्रक्रिया प्रकल्प, पाण्याच्या दुहेरी पाईपलाईन यांसारख्या सार्वजनिक सुविधा, स्वच्छ पाणीपुरवठ्यासाठी लिफ्ट, भूगर्भातील जलाशय इत्यादींचीही व्यवस्था करण्यात आली आहे. या सदनिका लाभार्थ्यांना मालकी हक्क तसेच सुरक्षिततेची भावना प्रदान करेल.
S.Patil/V.Ghode/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
आरोग्य आणि कुटुंब कल्याण मंत्रालय
कोविड-19 प्रतिबंधक लसीची राज्ये/केन्द्र शासित प्रदेशातील उपलब्धतेची अद्यावत माहिती
राज्ये आणि केन्द्र शासित प्रदेशांना सुमारे 196.04 कोटी लसीच्या मात्रा केल्या उपलब्ध
राज्ये आणि केन्द्र शासित प्रदेशांकडे अजूनही 7.16 कोटींपेक्षा अधिक लसीच्या न वापरलेल्या उपयोगी मात्रा, शिल्लक.
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाचा सार्वत्रिकीकरणाचा नवा टप्पा 21 जून, 2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसीचा पुरवठा विनामूल्य करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात, केंद्र सरकार देशातील लस उत्पादकांद्वारे उत्पादित 75% लस खरेदी करून या लसीचा राज्ये आणि केंद्रशासित प्रदेशांना  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,96,04,42,535
|
|
BALANCE AVAILABLE
|
|
7,16,44,320
केंद्र सरकारने सुमारे 196.04  कोटी लसींच्या मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
7.16  कोटी न वापरलेल्या उपयोगी मात्रा राज्ये आणि केन्द्र शासित प्रदेशांकडे शिल्लक आहेत.
आरोग्य आणि कुटुंब कल्याण मंत्रालय
भारताच्या कोविड प्रतिबंधक लसीकरण मोहिमेमध्ये 45 कोटी 60 लाखांहून अधिक व्यक्तींना लसीच्या मात्रा देण्यात आल्या
गेल्या 24 तासांत कोविड प्रतिबंधक लसीच्या 51 लाखांहून जास्त मात्रा देण्यात आल्या
रोगमुक्तीचा दर सध्या 97.38%
देशात गेल्या 24 तासांत 44,230 नव्या कोरोना बाधित रुग्णांची नोंद
भारतातील कोविड सक्रीय रुग्णसंख्या  सध्या एकूण बाधितांच्या संख्येच्या 1.28%
दैनंदिन पॉझिटीव्हिटी दर  गेले सलग 53 दिवस 5% पेक्षा कमी राहिला आहे
भारतातील लसीकरण मोहिमेत दिल्या गेलेल्या कोविड प्रतिबंधक लसीच्या एकूण मात्रांच्या संख्येने काल 45 कोटी 60 लाखांचा आकडा पार केला. आज सकाळी 8 वाजता प्राप्त झालेल्या तात्पुरत्या अहवालातील आकडेवारीनुसार, आतापर्यंत 54,50,378 सत्रांच्या आयोजनातून कोविड प्रतिबंधक लसीच्या एकूण 45,60,33,754 मात्रा देण्यात आल्या आहेत. गेल्या 24 तासांत, लसीच्या 51,83,180 मात्रा देण्यात आल्या.
दिल्या गेलेल्या एकूण मात्रांमध्ये खालील मात्रांचा समावेश आहे:
|
|
HCWs
|
|
1st Dose
|
|
1,02,98,871
|
|
2nd Dose
|
|
77,94,788
|
|
FLWs
|
|
1st Dose
|
|
1,79,23,328
|
|
2nd Dose
|
|
1,11,57,062
|
|
Age Group 18-44 years
|
|
1st Dose
|
|
14,95,34,704
|
|
2nd Dose
|
|
76,78,805
|
|
Age Group 45-59 years
|
|
1st Dose
|
|
10,37,58,165
|
|
2nd Dose
|
|
3,75,98,059
|
|
Over 60 years
|
|
1st Dose
|
|
7,46,25,671
|
|
2nd Dose
|
|
3,56,64,301
|
|
Total
|
|
45,60,33,754
कोविड-19 प्रतिबंधक लसीकरण मोहिमेच्या सार्वत्रिकीकरणाचा नवा टप्पा देशात 21 जून 2021 पासून सुरु झाला. संपूर्ण देशात लसीकरण मोहिमेचा वेग वाढवत नेऊन मोहिमेच्या व्याप्तीचा विस्तार करण्यासाठी केंद्र सरकार कटिबद्ध आहे.
देशात महामारीच्या सुरुवातीपासून कोविडमुळे बाधित झालेल्यांपैकी 3,07,43,972 व्यक्ती यापूर्वीच कोविड-19 आजारातून पूर्णपणे बऱ्या झाल्या आहेत आणि गेल्या 24 तासांत 42,360 रुग्ण कोविड आजारातून बरे झाले. यामुळे सकल रोगमुक्ती दर 97.38% झाला आहे.
गेल्या 24 तासांत भारतात, 44,230 नव्या कोविड ग्रस्त रुग्णांची नोंद झाली.
रोज नोंदल्या जाणाऱ्या नव्या कोविड बाधितांची संख्या गेले सलग तेहतीस दिवस, 50,000 पेक्षा कमी असल्याचे दिसून आले आहे. केंद्र सरकार तसेच राज्ये आणि केंद्रशासित प्रदेश सरकारे यांच्या अखंडित आणि सह्योगात्मक प्रयत्नांचा हा परिणाम आहे.
भारतातील कोविड सक्रीय रुग्णसंख्या आज 4,05,155 इतकी आहे आणि सध्या सक्रीय असलेल्या रुग्णांचे प्रमाण देशातील आतापर्यंतच्या एकूण कोविड बाधितांच्या संख्येच्या 1.28% इतके आहे.
देशभरात कोविड संसर्ग तपासणी चाचण्यांची क्षमता लक्षणीयरीत्या वाढविण्यात आली असून गेल्या 24 तासांत देशात एकूण 18,16,277 चाचण्या करण्यात आल्या. संसर्गाच्या अगदी सुरुवातीपासून आतापर्यंत देशात 46 कोटींहून अधिक  चाचण्या करण्यात आल्या आहेत.
देशभरात एका बाजूला चाचण्यांची क्षमता वाढविली जात असतानाच, साप्ताहिक पॉझिटीव्हिटी दर सध्या 2.43% आहे तर दैनंदिन पॉझिटीव्हिटी दर आज 2.44% इतका आहे. दैनंदिन पॉझिटीव्हिटी दर सलग 53 दिवस हा दर 5% हून कमी राहिला आहे.
पंतप्रधान कार्यालय
पंतप्रधानांनी देशवासियांना विजयादशमीच्या शुभेच्छा दिल्या
15 ऑक्टोबर 2021
पंतप्रधान नरेंद्र मोदी यांनी देशवासियांना विजयादशमीच्या शुभेच्छा दिल्या आहेत.
ट्वीट संदेशात पंतप्रधान म्हणाले;
"विजयादशमीच्या पवित्र प्रसंगी सर्वांना अनेक शुभेच्छा."
अर्थ मंत्रालय
सीबीडीटीने 31.03.2021 पर्यंत 2.62 लाख कोटी रुपयांपेक्षा जास्त परतावे दिले आहेत
नवी दिल्ली, 1 एप्रिल 2021
कोविड-19 महामारीमुळे 2020-21 हे आर्थिक वर्ष जागतिक स्तरावर तसेच भारतासाठी आव्हानांनी भरलेले वर्ष होते. महामारीच्या प्रभावामुळे लोकांना भेडसावणाऱ्या आर्थिक अडचणी कमी करण्यासाठी सरकारने वेळोवेळी अनेक उपक्रम राबवले आहेत. करदात्यांना, व्यक्ती व व्यापार उद्योग दोघांनाही त्वरित दिलासा देण्यासाठी सरकारने बहुतांश प्रलंबित प्रकरणांमध्ये तत्परतेने प्राप्तिकर परतावे जारी केले आहेत.
त्यानुसार केंद्रीय प्रत्यक्ष कर मंडळाने  1 एप्रिल 2020 ते 31 मार्च , 2021,या कालावधीत 2.38 कोटी करदात्यांना 2.62 लाख कोटी रुपयांपेक्षा जास्त परतावे जारी केले आहेत. याआधीच्या आर्थिक वर्षातील 1.83 लाख कोटी रुपयांच्या एकूण परताव्याच्या तुलनेत यावर्षी जवळपास 43.2 टक्के वाढ झाली आहे. 2,34,27,418 प्रकरणांमध्ये, 87,749 कोटी रुपयांचे प्राप्तिकर परतावे जारी केले गेले आहेत तर 3,46,164 प्रकरणांमध्ये 1,74,576 कोटी रुपये कॉर्पोरेट कर परतावे जारी करण्यात आले आहेत.
महामारीची आर्थिक झळ कमी करण्यासाठी सरकारने विविध उपाययोजना केल्या आहेत आणि त्याच अनुषंगाने सीबीडीटीने प्रलंबित परतावे वेगाने जारी केले आहेत.
M.Chopade/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 185
पंतप्रधान कार्यालय
बिहारमध्ये वैशाली इथे झालेल्या अपघातातील जीवितहानी बद्दल पंतप्रधानांनी व्यक्त केले दुःख
पीएमएनआरएफ मधून मदतनिधीची घोषणा
नवी दिल्ली, 20 नोव्हेंबर 2022
बिहारमध्ये वैशाली इथे झालेल्या अपघातातील जीवितहानी बद्दल पंतप्रधान नरेंद्र मोदी यांनी तीव्र दुःख व्यक्त केले आहे. अपघातातील जखमींच्या प्रकृतीत लवकर सुधारणा व्हावी अशी प्रार्थनाही मोदी यांनी केली आहे.
पंतप्रधान राष्ट्रीय मदत निधीतून  अपघातातील मृतांच्या वारसाला 2 लाख रुपये तर जखमींना 50 हजार रुपयांच्या मदतनिधीची घोषणाही पंतप्रधानांनी केली.
पंतप्रधान कार्यालयाने केलेल्या ट्वीट संदेशात म्हटले आहे;
"बिहार मधील वैशाली इथे झालेला अपघात दुःखदायक आहे. अपघातग्रस्तांच्या कुटुंबीयांप्रती सहवेदना व्यक्त करतो. जखमींच्या प्रकृतीत लवकर सुधारणा व्हावी अशी प्रार्थना करतो. पंतप्रधान राष्ट्रीय मदत निधीतून  अपघातातील मृतांच्या वारसाला 2 लाख रुपये तर जखमींना 50 हजार रुपयांचा मदत निधी दिला जाईल. पंतप्रधान @narendramodi"
S.Tupe/V.Ghode/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
गृह मंत्रालय
नेताजी सुभाषचंद्र बोस यांच्या 125 व्या जयंतीनिमित्त कोलकात्याच्या राष्ट्रीय वाचनालयात आयोजित विशेष कार्यक्रमात केंद्रीय गृहमंत्री अमित शाह यांची उपस्थिती
नवी दिल्ली, 19 फेब्रुवारी 2021
नेताजी सुभाषचंद्र बोस यांच्या 125 व्या जयंतीनिमित्त कोलकात्याच्या राष्ट्रीय वाचनालयात आयोजित विशेष कार्यक्रमात केंद्रीय गृहमंत्री अमित शाह यांनी उपस्थिती लावली.
यावेळी अमित शाह यांनी, देशाच्या स्वातंत्र्यासाठी बलिदान दिलेल्या बंगालच्या थोर स्वातंत्र्यसैनिकांना अभिवादन केले. तसेच बंगालमधील क्रांतिकारकांचे कार्य, धैर्य आणि अतुल्य पराक्रमांची गाथा सांगणाऱ्या प्रदर्शनाचे उद्घाटनही यावेळी त्यांच्या हस्ते झाले.
यावेळी स्वातंत्र्यलढ्यातील महत्वाच्या ऐतिहासिक घटनांवर आधारित एक सांस्कृतिक कार्यक्रमही सादर करण्यात आला. तसेच शाह यांनी सायकल रैलीलाही हिरवा झेंडा दाखवला. या सायकल रैलीत तीन चमू, नेताजी सुभाषचंद्र बोस, रासबिहारी बोस आणि खुदीराम बोस चमू सहभागी झाल्या आहेत. हे सायकलपटू बंगालच्या विविध भागात जाऊन या क्रांतिकारकांच्या कार्याची आणि त्यांनी केलेल्या बलिदानांची गौरवगाथा लोकांसमोर मांडतील.
संस्कृती आणि पर्यटन मंत्री प्रल्हाद सिंह पटेल, पर्यावरण, वने आणि हवामान बदल राज्यमंत्री बाबुल सुप्रियो यांच्यासह अनेक मान्यवर या कार्यक्रमाला उपस्थित होते.M.Chopade/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 171
अर्थ मंत्रालय
मुद्रा योजनेअंतर्गत 7 लाख 23 हजार कोटी रुपयांची 15.56 कोटी कर्जे वितरीत
'बौद्धिक संपदा” राष्ट्रीय कार्यक्रमाची योजना
(नवी दिल्ली, 1 फेब्रुवारी 2019
मुद्रा योजनेअंतर्गत 7 लाख 23 हजार कोटी रुपयांची 15.56 कोटी कर्ज वितरीत करण्यात आली आहेत. आज संसदेत अंतरिम अर्थसंकल्प 201 9 -20 सादर करताना केंद्रीय अर्थमंत्री, कंपनी व्यवहार, रेल्वे आणि कोळसा मंत्री पियुष गोयल यांनी सांगितले की भारत जगातील सर्वात तरुण राष्ट्रांमधील एक देश आहे. प्रधानमंत्री कौशल विकास योजनेद्वारे, 1 कोटीहून अधिक युवकांना रोजगारासाठी मदत करण्यासाठी प्रशिक्षण दिले जात आहे. मुद्रा, स्टार्ट-अप इंडिया आणि स्टँड-अप इंडिया यासह स्वयंरोजगार योजनांद्वारे युवा शक्ती कार्यरत केली जात आहे. नोकरी शोधणारे नोकरी देणारे बनत असल्यामुळे, भारत जगातील दुसऱ्या क्रमांकाचे सर्वात मोठे स्टार्टअप हब बनले आहे. आपल्या तरुणांच्या कष्टाचा आणि अभिनव कल्पनांचा सरकारला अभिमान आहे.
गोयल म्हणाले की, बौद्धिक संपदा आणि संबंधित तंत्रज्ञानाचा लाभ घेण्यासाठी लोकांपर्यंत पोहचण्यासाठी ‘बौद्धिक संपदा’ हा राष्ट्रीय कार्यक्रम सुरु करण्याचे सरकारने योजले आहे. उत्कृष्टता केंद्रांसह आर्टिफिशियल इंटेलिजेंसच्या राष्ट्रीय केंद्राच्या स्थापनेद्वारे हा कार्यक्रम साकारला जाईल. यासाठी 9 प्राधान्य क्षेत्र ओळखले गेले आहेत. नॅशनल आर्टिफिशियल इंटेलिजेंस पोर्टल लवकरच विकसित होईल.
G.Chippalkatti/S.Tupe/P.Kor
मंत्रिमंडळ
एक्झिम बँकेच्या पुनर्भांडवलीकरणाला केंद्रीय मंत्रिमंडळाची मंजुरी
(नवी दिल्ली, 16 जानेवारी 2019
पंतप्रधान नरेंद्र मोदी यांच्या अध्यक्षतेखाली आज नवी दिल्लीत झालेल्या केंद्रीय मंत्रिमंडळाच्या बैठकीत एक्झिम बँकेच्या पुनर्भांडवलीकरणाला मंजुरी देण्यात आली.याचा तपशील याप्रमाणे –
- एक्झिम अर्थात भारतीय आयात निर्यात बँकेच्या पुनर्भांडवलीकरणासाठी केंद्र सरकार,6000 कोटी रुपयांचे पुनर्भांडवलीकरण रोखे जारी करणार
- 2018- 19 या वित्तीय वर्षात 4500 कोटी तर 2019 -20 या वित्तीय वर्षात 1500 कोटी अशा दोन टप्प्यात भांडवल घातले जाईल.
- एक्झिम बँकेचे भांडवल 10,000 कोटी रुपयांवरून 20,000 कोटी रुपयांपर्यंत वाढवायलाही मंत्री मंडळाने मंजुरी दिली.
ठळक प्रभाव
- एक्झिम बँक ही भारताची प्रमुख निर्यात पत एजन्सी आहे.
- एक्झिम बँकेतील भांडवल सहयोगामुळे भांडवल वृद्धी पुरेशी राहील आणि भारतीय निर्यातीला अधिक क्षमतेने सहयोग राहील.
- भांडवल सहयोगामुळे भारतीय वस्त्रोद्योगाला आवश्यक सहाय्यता देणे, सवलती वित्त योजना  मधले संभाव्य बदल यासारख्या नव्या उपक्रमांना चालना मिळणार आहे.
पूर्वपीठीका
एक्झिम बँकेची निर्मिती 1982 या वर्षी झाली. भारताच्या आंतरराष्ट्रीय व्यापाराला चालना देण्यासाठी, वित्तीय पाठबळ देणारी सर्वोच्च संस्था म्हणून या बँकेची निर्मिती करण्यात आली. एक्झिम बँकेचे नियमन रिझर्व बँकेकडून केले जाते.
B.Gokhale/N.Chitale/P.Kor
संरक्षण मंत्रालय
आयएनएस उतक्रोश येथे तिन्ही सेवादलांकडून राष्ट्रपतींनी मानवंदना स्वीकारली
नवी दिल्ली, 26 फेब्रुवारी 2021
राष्ट्रपती राम नाथ कोविंद यांचे पोर्ट ब्लेअर येथे आगमन झाल्यावर औपचारिक स्वागत करण्यात आले. अंदमान निकोबार बेटांचे नायब राज्यपाल ऍडमिरल डीके जोशी , अंदमान आणि निकोबार कमांड  चे कमांडर-इन-चीफ आणि वरिष्ठ सरकारी अधिकाऱ्यांनी राष्ट्रपतींचे स्वागत केले. सशस्त्र दलांचे सर्वोच्च कमांडर राम नाथ कोविंद यांनी अंदमान निकोबार कमांड  च्या तिन्ही सेवादलांमधील 150 कर्मचाऱ्यांकडून आयएनएस उतक्रोश येथे राष्ट्रपतींनी मानवंदना स्वीकारली.
Jaydevi PS/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 97
आरोग्य आणि कुटुंब कल्याण मंत्रालय
कोविड-19 ची अद्ययावत माहिती
देशव्यापी कोविड प्रतिबंधक लसीकरण मोहिमे अंतर्गत आतापर्यंत 187 कोटी 46 लाख लसींच्या मात्रा देण्यात आल्या आहेत.
भारतातील उपचाराधीन रुग्णांची संख्या सध्या 15,079 आहे
उपचाराधीन रुग्णांचे प्रमाण 0.04% आहे
रुग्ण बरे होण्याचा दर सध्या 98.75% आहे.
गेल्या 24 तासात 1,656 रुग्ण बरे झाले, त्यामुळे बरे झालेल्या एकूण रुग्णसंख्या वाढून 4,25,17,724 वर
गेल्या 24 तासात 2,527 नवे रुग्ण आढळले.
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 83.42 कोटी चाचण्या करण्यात आल्या. गेल्या 24 तासात 4,55,179 चाचण्या करण्यात आल्या.
नौवहन मंत्रालय
‘इंडो - बांगलादेश प्रोटोकॉल मार्गाने’ ब्रह्मपुत्रा आणि गंगा यांची जोडणी; पाटणा गोदीतून अन्नधान्य घेऊन पांडू येथे मालवाहू जहाजाचे आगमन
पहिल्यांदाच चार मालवाहू जहाजांव्दारे अन्नधान्य, ‘टीएमटी बार’ची वाहतूक
केंद्रीय बंदरे, जहाजबांधणी आणि जलमार्ग आणि आयुष मंत्री सर्वानंद सोनोवाल यांनी आज गुवाहाटी येथे पाटणा ते पांडू अशी बांगलादेशमार्गे अन्नधान्याची वाहतूक करणा-या पहिल्या मालवाहू जहाजाचे स्वागत केले. यावेळी आसामचे मुख्यमंत्री डॉ. हिमंता बिस्वसर्मा, आणि गुवाहाटीच्या लोकसभेतील खासदार क्विन ओझा यांच्यासह अंतर्देशीय जलमार्ग प्राधिकरणाचे अध्यक्ष संजय बंदोपाध्याय उपस्थित होते. या सर्व मान्यवरांनी एमव्ही लाल बहादूर शास्त्री या स्व-चलित जहाजाचे स्वागत केले. या मालवाहू जहाजातून भारतीय अन्न महामंडळासाठी 200 मेट्रिक टन अन्नधान्याची बांगलादेशमार्गे पाटणा ते पांडू पहिल्यांदाच वाहतूक करण्यात आली. आसाम आणि ईशान्य भारतासाठी अंतर्देशीय जलवाहतुकीचे नवीन युग सुरू झाल्याची घोषणा यावेळी अंतर्देशीय जलमार्ग प्राधिकरणाकडून  करण्यात आली. त्यानुसार एनडब्ल्यू1 आणि एनडब्ल्यू 2 यांच्या दरम्यान एक वेळापत्रक निश्चित करून त्यानुसार जलमार्गाने मालवाहतूक करण्याची आयडब्ल्यूएआयची योजना आहे.
बांगलादेशमार्गे ऐतिहासिक व्यापारी मार्गाचे पुनरूज्जीवन करण्यासाठी सातत्याने केलेल्या प्रयत्नांना पीएमगतीशक्ती अंतर्गत वेग आला आहे. यामुळे आता ईशान्येकडील राज्यांच्यादृष्टीने एक संपर्क केंद्र म्हणून हा भाग विकसित होवू शकणार आहे. एकात्मिक विकास आराखडा, पीएम गती शक्ती अंतर्गत ब्रह्मपुत्रा नदीमधून मालवाहतूक वेगाने व्हावी, यासाठी कार्य करण्यात आले आहे.
यामध्ये आणखी एक मालवाहू जहाज एमव्ही राम प्रसाद बिसमिल तसेच कल्पना चावला आणि एपीजे अब्दुल कलाम या सर्वसुविधायुक्त दोन्ही नौकांनी दि. 17 फेब्रुवारी, 2022 रोजी हल्दिया येथून प्रवासाला प्रारंभ केला आहे. त्यामधून 1800 मेट्रिक टन टाटा स्टील वाहून आणण्यात येत असून ही मालवाहू जहाजे पांडू येथे पोहोचण्याच्या मार्गावर आहेत. ही मालवाहू जहाजे बांगलादेशाच्या सीमेवर धुब्री येथे याआधीच पोहोचली आहेत. तसेच नुमालीगड बायो-रिफायनरीचा ओडीसी  दि. 15 फेब्रुवारी रोजी हल्दिया येथून आयडब्ल्यूटी मार्गे आयबीपी मार्गे सिलघाट येथे पोहोचला आहे. तसेच आणखी एक ओडीसी- 250 मेट्रिक टन माल घेवून येणारे जहाज सिलघाटच्या मार्गावर आहे.
आयडब्ल्यूएआयच्यावतीने या मार्गांवर निश्चित वेळापत्रक तयार करून नियमित मालवाहू सेवा चालू ठेवण्याच्या दृष्टीने नियोजन केले जात आहे.
उपराष्ट्रपती कार्यालय
कोविडमुळे आलेला मानसिक ताण दूर करायला अध्यात्म मदत करू शकते : उपराष्ट्रपती
कंबोडिया आणि व्हियतनाम मधील मंदिरावरील दोन पुस्तकांचे उपराष्ट्रपतींनी केले अनावरण
उपराष्ट्रपती एम. वेंकैया नायडू यांनी आज एका कार्यक्रमात बोलताना कोविड महामारीच्या पार्श्वभूमीवर मानसिक स्वास्थ्याच्या प्रश्नाला एक सार्वजनिक आरोग्य समस्या म्हणून प्राधान्य देण्यावर भर दिला.
वेगवान, सुखासीन जीवनशैली लोकांमध्ये ताण आणि चिंताग्रस्तता निर्माण करू शकते असे निरीक्षण नोंदवत, जीवनाबाबतचा अध्यात्मिक दृष्टीकोन तणाव घालवायला मदत करू शकेल असे त्यांनी सुचविले. धार्मिक नेत्यांनी अध्यात्माचा आणि सेवेचा संदेश युवकांपर्यंत तसेच सर्वसामान्य जनतेपर्यंत पोहोचवावा असे आवाहन त्यांनी केले.
कंबोडिया आणि व्हिएतनाम या देशांतील प्राचीन हिंदू मंदिरांबद्दल माहिती देणाऱ्या आणि आंध्रप्रदेशचे माजी आमदार एन.पी.वेंकटेश्वर चौधरी यांनी लिहिलेल्या तेलगु भाषेतील दोन पुस्तकांचे आभासी पद्धतीने अनावरण करताना नायडू म्हणाले की, या मंदिरांतील कला आणि स्थापत्य प्राचीन भारतीय संस्कृती आणि परंपरांचे दर्शन घडवितात. ‘कंबोडिया- हिंदू देवालय पुण्य भूमि’ आणि ‘नेति व्हिएतनाम – नाति हैन्दवा संस्कृती’ अशी शीर्षके असलेल्या या दोन पुस्तकांचा संदर्भ देताना, उपराष्ट्रपतींनी कंबोडियामधील अंगकोर वट मंदिराला दिलेल्या भेटीची आठवण काढली. ते म्हणाले की प्रत्येकाने, विशेषतः युवा वर्गाने अशा मंदिरांना भेट देऊन भारताच्या गौरवशाली भूतकाळाबद्दल माहिती घेतली पाहिजे.
शिक्षण,कला, संस्कृती आणि धर्माच्या बाबतीत महत्त्वाची केंद्रे म्हणून भारतातील मंदिरांनी आपल्या इतिहासकाळात बजावलेल्या मध्यवर्ती भूमिकेबद्दल देखील उपराष्ट्रपतींनी भाष्य केले. सामान्य जनतेच्या सामाजिक जीवनाचा अविभाज्य भाग म्हणून मंदिरे सामाजिक एकोपा राखण्यासाठी महत्त्वाची होती याकडे त्यांनी लक्ष वेधले. संगीत, नृत्य, नाटक आणि शिल्पकला यांचे केंद्रबिंदू म्हणून मंदिरांची कशी भरभराट झाली हे देखील त्यांनी उधृत केले. स्वराज्य प्राप्तीच्या चळवळीदरम्यान देखील मंदिरे अत्यंत महत्त्वाची होती टिप्पणी उपराष्ट्रपती नायडू यांनी केली.
आरोग्य आणि कुटुंब कल्याण मंत्रालय
कोविड-19 प्रतिबंधक लसीची राज्ये/केंद्रशासित प्रदेशातील उपलब्धतेची अद्यावत माहिती
राज्ये आणि केंद्रशासित प्रदेशांना सुमारे 193.53 कोटी लसीच्या मात्रा केल्या उपलब्ध
राज्ये आणि केंद्रशासित प्रदेशांकडे अजूनही 18.01 कोटींपेक्षा अधिक लसीच्या न वापरलेल्या उपयोगी मात्रा, शिल्लक
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाचा सार्वत्रिकीकरणाचा नवा टप्पा 21 जून, 2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसीचा पुरवठा विनामूल्य करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात, केंद्र सरकार देशातील लस उत्पादकांद्वारे उत्पादित 75% लस खरेदी करून या लसीचा राज्ये आणि केंद्रशासित प्रदेशांना  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,93,53,58,865
|
|
BALANCE AVAILABLE
|
|
18,01,03,345
केंद्र सरकारने सुमारे 193.53  कोटी लसींच्या मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
18.01  कोटी न वापरलेल्या उपयोगी मात्रा राज्ये आणि केंद्रशासित प्रदेशांकडे शिल्लक आहेत.
गृह मंत्रालय
केंद्रिय गृहमंत्री अमित शहा यांच्या हस्ते सिंधू भवन रोड येथे रोप लावून अहमदाबाद मधील वृक्षारोपण कार्यक्रमांना प्रारंभ, विविध नऊ ठिकाणी झाले वृक्षारोपण
नवी दिल्ली, 22 जून 2021
केंद्रिय गृहमंत्री अमित शहा यांच्या हस्ते आज अहमदाबाद येथे गांधीनगर लोकसभा मतदारसंघाच सिंधू भवन रोड येथे रोप लावून वृक्षारोपण कार्यक्रमांना प्रारंभ करण्यात आला. विविध नऊ ठिकाणी हा वृक्षारोपण कार्यक्रम झाला. या समारंभप्रसंगी बोलताना अमित शहा म्हणाले, वृक्षारोपणाचा कार्यक्रम हा लहान स्वरूपात आहे मात्र त्याचा प्रभाव आणि परिणाम इतका व्यापक आहे की येणाऱ्या अनेक पिढ्यांना यामुळे निरोगी आणि दीर्घायुष्य मिळते. जर झाडांची काळजी घेतली गेली नाही, तर पृथ्वीचे अस्तित्वच धोक्यात येऊ शकते.
अमित शहा म्हणाले, पंतप्रधान नरेंद्र मोदी यांनी पर्यावरण विषयक जनजागृतीसाठी मोहीम सुरू केली आणि सौर ऊर्जा, पवन ऊर्जा यासह अनेक मोहिमा राबविल्या. शहा म्हणाले की, गेल्या सात वर्षात, भारताने सौरऊर्जा क्षेत्रात आणि पवन ऊर्जा क्षेत्रात बरेच काम केले आहे, ज्यामुळे जगात पाचव्या क्रमांकावर आपले स्थान मिळविले आहे.
अमित शहा म्हणाले, नरेंद्र मोदी यांनी देशातील 14 कोटी लोकांपर्यंत स्वयंपाकाचा गॅस सिलिंडर पोहोचवून पर्यावरणाचे संरक्षण करण्याचेच काम केले आहे. या बरोबरच, वीजेची बचत करणाऱ्या दिव्यांचे मोठ्या प्रमाणात वितरण देखील मोदी सरकारने केले आहे.M.Chopade/S.Shaikh/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 115